ഐ.പി.എല് ടോസ് നേടിയ കൊല്ക്കത്ത ബൗളിങ്ങ് തിരഞ്ഞെടുത്തു ദുബായ് : ഇന്ത്യന് പ്രീമിയര് ലീഗിലെ ഫൈനല് പോരാട്ടത്തില് ചെന്നൈ സൂപ്പര് കിങ്സിനെതിരെ കൊല്ക്കത്ത ബൗളിങ്ങ് തിരഞ്ഞെടുത്തു. ആദ്യ ക്വാളിഫയര് മത്സരത്തില് ഡല്ഹി ക്യാപ്പിറ്റല്സിനെ 4 വിക്കറ്റിന് കീഴടക്കിയാണ് എം. എസ്. ധോണിയും സംഘവും ഫൈനലില് കയറിയത്. എലിമിനേറ്റര് മത്സരത്തില് ബാഗ്ലൂര് റോയല് ചലഞ്ചേഴ്സിനെ 4 വിക്കറ്റിനും രണ്ടാം ക്വാളിഫയര് മത്സരത്തില് ഡല്ഹി ക്യാപ്പിറ്റല്സിനെ 3 വിക്കറ്റിനും കീഴടക്കിയാണ് കൊല്ക്കത്ത ഫൈനല് പ്രവേശനം നേടിയത്. ഇന്നത്തെ മത്സരത്തില് കൊല്ക്കത്തയുടെ ബൗളര്മാരുടെ പ്രകടനം നിര്ണ്ണായകമാകും. ചെന്നൈ ഒമ്ബതാം തവണയാണ് ഫൈനല് പ്രവേശനം നേടുന്നത്. കൊല്ക്കത്ത മൂന്നാം തവണയും. ഇരു ടീമിലും മാറ്റങ്ങളില്ല. Tags